Dobrý deň,

chceli by sme Vás poprosiť o preposlanie tohto e-mailu spolu s prílohami jednotlivým školám v našom okrese aby školy boli informované a mohli začať robiť preventívne opatrenia a tak pomohli predísť rozšíreniu infekčného ochorenia Vírusovej hepatitídy typu A.

**Vec: Upozornenie na výskyt Vírusovej hepatitídy typu A v blízkosti nášho okresu**

Vzhľadom na výskyt aktívnych ohnísk ochorenia Vírusovej hepatitídy typu A (VHA) v okrese Michalovce, Trebišov a Prešov by sme Vás chceli poprosiť aby ste zvýšili hygienicko-sanitárny režim v priestoroch školských zariadení, vrátane zariadení osobnej hygieny (WC). Pôvodcom ochorenia VHA je vírus hepatitídy A (HAV). U človeka spôsobuje vírusový zápal pečene, ktorý má dobrú prognózu, pretože väčšinou neprechádza do chronického štádia a človek sa uzdravuje po 2-4 týždňoch bez následkov. HAV vniká do tela najčastejšie ústami. Zdrojom a rezervoárom VHA je infikovaný človek, kontaminovaná voda a potraviny.

Najčastejšími klinickými príznakmi ochorenia sú horúčka, zvracanie, hnačky, nechutenstvo a nevoľnosť. Prítomné môžu byť bolesti končatín, svalov a zvýšená celková únava organizmu. V neskoršom štádiu sa ochorenie prejaví žltým sfarbením kože a očného bielka – žltačkou. Inkubačná doba (je čas od vniknutia vyvolávateľa do organizmu po vznik prvých príznakov) je od 15 až do 50 dní.

Hepatitíde typu A môžeme účinne predísť dodržiavaním zásad osobnej hygieny a hlavne aktívnou ochranou pomocou vakcinácie.

Ochorenie patrí do skupiny chorôb nazývaných aj „choroby špinavých rúk“, prenášaných znečistenými rukami zo znečisteného prostredia. Preto odporúčame zamerať sa najmä na predmety, s ktorými deti prichádzajú priamo do kontaktu (hračky, kľučky, splachovacie zariadenia vo WC, vodovodné batérie) a na umytie rúk po použití WC a pred jedlom. Zabezpečenie aby nedošlo k vzájomnej výmene ručníkov detí a pod., dezinfikovať ich vhodným dezinfekčným prostriedkom s dodržaním koncentrácie a expozičnej doby. Pravidelne vykonávať ranný filter u detí a zamestnancov školy pri podozrení na typické príznaky uvedené vyššie, čo by mohlo signalizovať, že ide o toto hnačkové vírusové ochorenia.

Do prílohy vám prikladáme letáčiky so základnými informáciami o tomto ochorení, ktoré by mohli napomôcť pri realizovaní preventívnych opatrení. Taktiež Vám chceme ponúknuť prostredníctvom nášho Oddelenia podpory zdravia a výchovy k zdraviu prednášky zamerané na Vírusovú hepatitídu typu A. Ak by ste mali záujem o tento typ prednášky kolegyne k Vám radi prídu ich odprednášať. Prednášku si môžete dohodnúť na telefónom čísle: 0908 035 420, 057/4881 950.

**Doručí sa**: Školské úrady: alicafeckova@gmail.com

 lubica.vargova@hanusovce.sk

 valeria.novikmecova@vranov.sk